20. arrondissement i Paris

20. arrondissement i Paris er et af Paris' 20 arrondissementer og er placeret på højre Seinebred. Det kaldes også  arrondissement de Ménilmontant.

Historie 
Arrondissementet er relativt ungt, idet det er oprettet i 1860, ved at man lagde landsbyerne Charonne, Belleville og Ménilmontant ind under Paris.

Kendte personer 
Ufuldstændig liste over kendte personer med tilknytning til arrondissementet:

 Maurice Chevalier (1888-1972), sanger og skuespiller.
 Édith Piaf (født i 1915 i rue de Belleville-1963), sangerinde.
 Léon Gambetta (1838-1882), deputeret for de radikale fra 20. arrondissement, fremtidig konseilspræsident.
 Léon Blum (1872-1950), deputeret for socialisterne fra 20. arrondissement, fremtidig konseilspræsident.

Geografi

Afgrænsning 
Arrondissementet er afgrænset mod nord af 19. arrondissement, mod øst af Bagnolet, Montreuil og Vincennes, mod syd af 12. arrondissement og mod vest af 11. arrondissement.

Der er store højdeforskellige i det 20 arrondissement. Adskillige steder har en flot udsigt over Paris, men kun esplanaden over Parc de Belleville (rue Piat) er indrettet og kendt som en udsigtsterrasse.

Bellevillekvarteret har været indvandrerkvarter siden det blev indlemmet i byen. I dag er det mest synlige mindretal det kinesiske, der er mindre end 50 år gammelt og koncentrerer sig omkring metro Belleville. Men der findes også ældre jødiske og arabiske mindretal i bydelen. Tidligere var det tyvende arrondissement præget af arbejder- og håndværkerbefolkning, men i dag er det ved at blive borgerligt, med kunstneriske islæt.

Bykvarterer 
Arrondissementet er delt i fire bykvarterer:
 Belleville
 Saint-Fargeau
 Père-Lachaise
 Charonne

Lokalråd 
Arrondissementet har syv lokalråd:
 Ménilmontant – Amandiers
 Belleville
 Gambetta
 Plaine-Lagny
 Réunion – Père-Lachaise
 Saint-Blaise
 Télégraphe – Pelleport – Saint-Fargeau

Grønne områder

Père-Lachaise kirkegården 

Kirkegården Père-Lachaise er med sine 44 hektar et af de største grønne områder i Paris. På kirkegården er der plantet omkring 5.300 træer, primært ahorn, ask, tuja og kastanje.

Parc de Belleville 

Belleville parken strækker sig over 4,5 hektar og giver med sin placering på Bellevillehøjen en vid udsigt over Paris. I parken findes der en større legeplads, et friluftsteater og en vinmark på 250 m2, der producerer druer af typen Pinot-meunier.

Square Séverine 
Séverine pladsen er med 2,3 hektar et mindre grønt åndehul i arrondissementet. Den er etableret i 1933 og indeholder forskellige aktivitetsområder for både børn og voksne. Parken er anlagt i neoklassicistisk stil.

Andre haver og pladser 
Af andre haver og pladser kan nævnes:
 Square des Amandiers
 Square Sarah Bernhardt
 Jardin du pavillon Carré de Baudouin
 Square Samuel-De-Champlain
 Square Emmanuel Fleury Jardin de la Gare-de-Charonne
 Square de Ménilmontant
 Jardin naturel
 Square Edouard-Vaillant

Delehaver 

I 20. arrondissement findes der 11 sådanne haver, heraf 2 for handicappede.

Demografi

Befolkningsudvikling

Uddannelse 
Der findes:
 35 børnehaver
 35 folkeskoler
 12 mellemskoler
 5 gymnasier
i arrondissementet

Transport

Metro 
Arrondissementet serviceres af 19 stationer på 6 Metrolinier, hvoraf en , udelukkende kører indenfor arrondissementet.
  (Porte de Vincennes).
  (Belleville, Couronnes, Ménilmontant, Père Lachaise, Philippe Auguste, Alexandre Dumas og Avron).
  (Père Lachaise, Gambetta og Porte de Bagnolet).
  (Gambetta, Pelleport, Saint-Fargeau og Porte des Lilas).
  (Buzenval, Maraîchers og Porte de Montreuil).
  (Belleville, Pyrénées, Jourdain, Télégraphe og Porte des Lilas).

Eksterne henvisninger

Kilder 

Bydele i Paris